กินยาคุมเมอซิลอนไปตอนตี3 แล้วตี5ถ่ายอุจจาระเหลวครั้งเดียวต้องกินยาคุมใหม่ไหมคะ
สวัสดีค่ะ Sawanya Phiwchanยาคุมกำเนิดแบบแผงรายเดือนนั้นเป็นยาคุมที่มีประสิทธิภาพสูง มีโอกาสตั้งครรภ์น้อยกว่า 1% ถ้ารับประทานทุกวันสม่ำเสมออย่างไรก็ตามถ้าระหว่างรับประทานยา มีเหตุการณ์ใดๆมากระทบต่อการดูดซึมยา เช่นในกรณีนี้มีภาวะท้องเสียร่วมด้วย อาจมีการดูดซึมยาในกระเพาะและลำไส้ได้ลดลง ระดับฮอร์โมนในกระแสเลือดก็จะลดลง และอาจทำให้ประสิทธิภาพในการป้องกันการตั้งครรภ์ลดลงได้หากถ่ายเหลวไปแค่ครั้งเดียวจากนั้นหายสนิท ไม่ได้มีอาเจียนออกมา ไม่จำเป็นต้องกินยาคุมเข้าไปซ้ำ และสามารถกินยาคุมที่เหลือต่อได้ตามปกติ แต่ถ้าท้องเสียหลายครั้งมาก มีไข้ อ่อนเพลีย ร่วมด้วย แนะนำให้งดมีเพศสัมพันธ์ไปก่อน หรือถ้าจะมีควรใช้ถุงยางอนามัยร่วมด้วยทุกครั้ง จนกว่าประจำเดือนรอบใหม่จะมา